Vanhuus
Vanha ikä elämälle
 Onpi kultakaunistus,
 Elon ehtoo, kuolemalle
 Pyhä, vakaa valmistus.
 Se on ilta ihana
 Elon päivän oltua.

 Vanhat vaivoja on nähneet
 Tuskiakin tunteneet.
 Kyyneleillä kylvön tehneet,
 Päivän kuorman kantaneet
 Nuoruudessa. Vanhana
 Nauttikoot he lepoa!

 Koska kerran kuolemalla
 Herra vaivat vanhojen
 Lopettaapi, paremmalla
 Elämällä palkiten,
 Silloin sielut korkeaan
 Kohoavat kunniaan.